1. שחררי – הלחץ שתפעילי על עצמך לחזור לגזרה הקודמת לא יעזור לך ובטח לא יעזור לתינוקך שבמהלך ימיו הראשונים זקוק לאמא רגועה. זכרי, לא כל יום את מעניקה חיים באמצעות גופך. קבלי את העובדה שעברת תהליך הריון ולידה שנמשך יותר מ 9 חודשים ותני לגוף שלך את הזמן שהוא צריך כדי לחזור לעצמו.
2. בחירת הבגדים – במהלך ההיריון רכשי בגדים שתוכלי ללבוש גם בשבועות הראשונים שלאחר הלידה.
לדוגמא: השקיעי במכנס שחור אלגנט ובג’ינס איכותי עם גומי להריון, כך תוכלי להסתיר את הבטן שלא תמיד נעלמת עם הלידה. הגומי שירגיש מעט צמוד בהריון הוא בדיוק מה שתצטרכי בשבועות הראשונים שלאחר הלידה.
3. מראה השק – הימנעי מלבישת “שקים” כדי להסתיר את הקילוגרמים העודפים מהלידה. שלבי עליוניות וקרדיגנים שנראים טוב על הגוף בכל מידה ויאפשרו לך לגוון את המלתחה שגם ככה מצומצמת בתקופת ההריון ולאחר הלידה.
4. צעיף לטשטוש החזה הנפוח – לא כולן מרגישות בנוח עם החזה הגדוש המלווה אותן לאחר הלידה. אם גם את ביניהן, שלבי צעיף על העורף והניחי אותו על פלג גופך העליון. הצעיף יטשטש את המראה הנפוח. חשוב לציין שצעיף ניתן לשלב לא רק בחורף, גם בקיץ הצעיפים דקים ואווריריים ותמיד מהווים את האקססורי המושלם.
5. גזרת בלון – שילוב חגורה דקה מתחת למותן תיצור אפקט של גזרת בלון שתסייע בהסתרה עדינה של הבטן. גזרה זו נראית מצוין על נשים לאחר הלידה כשהיא מטשטשת את הסילואט הקיים של הגוף. עם זאת, חשוב לזכור להימנע מלבישת חולצות או שמלות עם גומי בקו הבטן שחותכות את הגוף בכלל והבטן בפרט.
6. געגועים לג’ינס – החלטת שבא לך להיכנס לג’ינס סקסי ומחטב? פרגני לעצמך. אולי לא תיכנסי למידה 38 אבל אולי תופתעי שמידה 40 נראית עליך נהדר ואת עדיין יכולה להיראות מיליון דולר. ואל תדאגי, מי שמכיר אותך יודע שאת אחרי לידה ואפילו יחמיא לך שרזית ? בהבטחה!
7. נעליים ואקססוריז – בכל זאת מתבאסת על המידה? לגיטימי. במקום בגדים פנקי את עצמך באקססוריז אופנתיים שיהפכו לחברים הכי טובים שלך בתקופה זו: שרשראות ארוכות שיתאימו לעליוניות ולקרדיגנים, צעיפים להשלמת כל הופעה בחורף ובקיץ ובטח כדי לטשטש את החזה בשעת הצורך, חגורות דקות וקשתות מעוצבות לשיער. על נעליים אפשר לדבר בלי סוף אבל בשורה התחתונה ? את הכי יפה כשנוח לך!
8. טיפוח והתרעננות – כולנו יודעות כמה קשה לזכור למרוח מייק אפ ולהתקשט במסקרה לפני היציאה מהבית, אך שמירה על שגרת טיפוח, אפילו הקטנה ביותר, תהווה עבורך מסגרת חשובה ביומיום ורענון מפנק לפני שאת יוצאת מהבית.
הסטייליסטית הדס רוזנברג מתמחה בתחום ההיסטוריה של האופנה, תחום המהווה כלי לזיהוי מוקדם של אופנה חדשה וטרנדים. בחנות הבוטיק קרלה ג’ונס מבצעת הדס סטיילינג אישי לנשים בהריון ואחרי לידה ומאפשרת ללקוחות להתחבר לסגנון האישי שלהן תוך התייחסות לגזרה הנכונה במקום למידה. בחנות מענה לטווח מידות רחב והעבודה עם הלקוחות מתרכזת בהתאמת הגזרה המתאימה ביותר לגוף.